มีไรกับแฟนวันที่21 มิย62 แต่ไม่ได้สอดเข้าไปหมดไม่ได้ใส่ถุงยางและผมยังไม่ได้หลั่ง เลยให้แฟนกินยาคุมฉุกเฉินในวันที่21 พอกินหลังจากนั้นมา วันที่26 แฟนบอกมีอาการปวดท้องน้อยและปวดหลัง และมีเลือดออกมาเหมือนประจำเดือน อยากรู้ว่า เลือดที่ออกเป็นเลือดกระปริบกระปอยหรือประจำเดือน (ประเดือนของเดือนที่แล้ว แฟนบอกมาวันที่24พค) แบบนี่คือผลของยาคุมฉุกเฉินหรือประจำเดือนมาครับ
สวัสดีค่ะ หากยังไม่ได้มีการหลั่งน้ำอสุจิเกิดขึ้น ทั้งภายในและภายนอกช่องคลอด โอกาสที่จะตั้งครรภ์ก็ไม่มี ดังนั้น จริงๆ แล้ว จึงไม่ควรทานยาคุมฉุกเฉินโดยไม่จำเป็นค่ะสำหรับเลือดที่ออกในวันที่ 26 มิ.ย. หากไม่ใช่ช่วงวันที่ที่ประจำเดือนควรจะมา เลือดดังกล่าวก็น่าจะเกิดจากผลของยาคุมฉุกเฉินได้ แต่หากอยู่ในช่วงวันที่ที่ประจำเดือนควรจะมา ก็น่าจะเป็นเลือดประจำเดือนมากกว่าดังนั้น หากประจำเดือนในรอบก่อน มาวันที่ 24 พ.ค. เลือดที่ออกในวันที่ 26 มิ.ย. ก็น่าจะเป็นประจำเดือนมากกว่าค่ะ ซึ่งหากหลังจากนี้ เลือดออกมานาน 2-7 วัน ก็ถือเป็นเลือดประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นค่ะ